Rhestr wirio hygyrchedd ar gyfer prosiectau creadigol

**Mae Access yn offeryn creadigol grymus** y dylech ei ddefnyddio mor gynnar â phosibl yn y broses. Nid yw'r rhestr wirio’n orfodol i brosiectau sy'n dod at Gyngor Celfyddydau Cymru am arian ond mae’n arwydd o arferion da.

▢ **Deallwch beth sydd ei angen ar y rhai sy'n gysylltiedig**

Adnabyddwch eich cynulleidfa, eich tîm creadigol a'ch cyfranogwyr. Gofynnwch iddynt sut mae gwneud eich prosiect yn fwy hygyrch.

▢ **Ystyriwch sut y mae gwahanol bobl yn gweithio**

Meddyliwch am sut mae pobl am weithio, cyfathrebu ac ymgysylltu â'ch gwaith – o ran gweld, clywed, yn gorfforol ac ati. Gwnewch yn siŵr eich bod yn mynd i'r afael â phob agwedd.

▢ **Byddwch yn glir am ofynion hygyrchedd**

Byddwch yn glir am ba fesurau hygyrchedd sydd eu hangen ar gyfer eich prosiect. Os nad ydych yn siŵr pwy fydd eich cynulleidfa neu'ch cyfranogwyr, gwnewch yn siŵr eich bod yn cyllidebu digon i dalu costau hygyrchedd posibl.

▢ **Archwiliwch ein tudalen we, 'Hygyrchedd prosiectau creadigol'**

Mae'r tudalen yn rhoi cyngor ar ddefnyddio strategaethau hygyrch ac awgrymu darllen pellach.

▢ **Sicrhewch fod eich deunyddiau marchnata’n hygyrch**

Gwnewch yn siŵr bod eich deunyddiau marchnata yn hygyrch (taflenni, gwefannau, y cyfryngau cymdeithasol). Mae rhagor o wybodaeth am hyn ar gael ar y tudalen gwe.

▢ **Cynhwyswch randdeiliaid allweddol wrth gynllunio**

Rhowch fesurau hygyrchedd ar waith drwy gydweithio â'ch cynulleidfa, eich tîm creadigol a'ch cyfranogwyr yn ystod eich cynllunio. Trefnwch ddarparwyr gwasanaeth cyn gynted â phosibl, yn enwedig os oes angen Arwyddeg.

▢ **Adolygwch a gwerthuswch**

Cynhwyswch eich cynulleidfa, eich tîm creadigol a’ch cyfranogwyr yn y broses adborth i sicrhau bod eu hanghenion hygyrchedd wedi'u diwallu ac er mwyn gwella pethau wedyn os oes angen.